3.  การประกอบธุรกิจของแต่ละสายผลิตภัณฑ์

การดำเนินธุรกิจของกลุ่มบริษัทในปัจจุบันสามารถแบ่งออกเป็น 5 กลุ่ม คือ

1. ธุรกิจการให้บริการบริหารการจัดงาน (Event Management)

2. ธุรกิจให้เช่าอุปกรณ์และบริการ (Equipment Rental)

3. ธุรกิจให้บริการผลิตสื่อสำหรับการนำเสนอ (Presentation Media)

4. ธุรกิจให้บริการออกแบบ ตกแต่งประกอบ ก่อสร้างงานโครงสร้างสำหรับงานแสดงสินค้า
หรืองานนิทรรศการ

(Booth &Stage Design and Construction)

5. ธุรกิจดำเนินการจัดประกวดร้องเพลงคาราโอเกะ (Karaoke Contest)

3.1 ธุรกิจการให้บริการบริหารการจัดงาน (Event Management)

ปัจจุบันบริษัทฯให้บริการบริหารการจัดงานแบบครบวงจร (Turnkey Event Management)
โดยขอบเขตการ ให้บริการบริษัทฯจะครอบคลุมถึง

-   การออกแบบ

-   การวางแผนงานการสื่อสารทางการตลาดให้สอดคล้องกับแผนการตลาดของลูกค้า

-   การออกแบบชิ้นงาน

-   การให้คำปรึกษาในด้านการจัดหาและจัดเตรียมพื้นที่ที่เหมาะสมสำหรับการจัดงานแสดงประเภทต่างๆ

-   การให้คำปรึกษาเบื้องต้นทางด้านอุปกรณ์และสื่อสำหรับการจัดการแสดง

-   การให้บริการรับออกแบบจัดสร้างตามแนวความคิดของลูกค้า

-   การให้บริการประกอบ ติดตั้ง และตกแต่งภายในให้ลูกค้า

-   การควบคุมและบริหารงานแสดง

ซึ่งทำให้บริษัทฯสามารถบริหารและควบคุมคุณภาพของการดำเนินงานให้ได้มาตรฐานตามที่ลูกค้าได้กำหนดไว้

ในปัจจุบัน ธุรกิจหลักของบริษัทฯสามารถจำแนกได้ตามลักษณะการให้บริการได้เป็น 4 ประเภทหลัก
ดังต่อไปนี้คือ

1. ธุรกิจให้บริการบริหารการจัดงานนิทรรศการ (Exhibition)

2. ธุรกิจให้บริการการบริหารการจัดกิจกรรมทางการตลาด (Corporate Marketing Event)

3. ธุรกิจให้บริการบริหารการจัดงานศิลปะ วัฒนธรรม และ ความบันเทิง (Art, Culture &
Entertainment: ACE)

4. ธุรกิจให้บริการการบริหารการจัดประชุมสัมมนา (Meeting, Incentive, Convention &
Exhibition: MICE)

3.1.1 ลักษณะของผลิตภัณฑ์หรือบริการ

 ก. ธุรกิจให้บริการบริหารการจัดงานนิทรรศการ ( Exhibition)

การจัดงานนิทรรศการเป็นการจัดงานที่ผู้ชมงานหรือลูกค้าจะสามารถรับชม
หรือพิจารณาสิ่งต่างๆที่จัดแสดงได้ อย่างใกล้ชิด และมีเวลาในการชมงานอย่างเต็มที่
บริษัทฯมีหน้าที่สร้างกระบวนการที่ใช้ในการสื่อสารระหว่างลูกค้าและ ผู้ชมงานอย่างมีประสิทธิภาพ
เช่น การออกแบบบริเวณพื้นที่จัดงาน การสร้างบรรยากาศด้วยแสง สี และเสียง และการ แสดง,
การนำเทคนิคต่างมาประกอบในการจัดแสดง เช่น Ghost Effect หรือ Hallogram ,
การใช้เทคนิคจอพาโนรามา เป็นต้น
การจัดงานนิทรรศการสามารถประยุกต์ใช้ได้ทั้งการจัดแสดงทางการค้า การจัดแสดงทางด้านความรู้
หรือ

ศิลปะ วัฒนธรรม รวมถึงการจัดงานนิทรรศการในโอกาสพิเศษ

ในปี 2549 บริษัทได้ขยายขอบเขตของธุรกิจการให้บริการไปสู่งานจัดแสดงในพิพิธภัณฑ์
ซึ่งถือเป็นการจัดงานนิทรรศการประเภทนิทรรศการถาวร
โดยได้เพิ่มบุคลากรที่มีความเชี่ยวชาญในงานพิพิธภัณฑ์

 ผลงานการจัดนิทรรศการที่สำคัญของบริษัทฯ ในปี 2549 ที่ผ่านมาได้แก่

-   งาน Bangkok International ICT EXPO 2006

-   งาน True ICT EXPO 2006

-   นิทรรศการเฉลิมพระเกียรติเนื่องในโอกาสฉลองสิริราชสมบัติครบ 60 ปี

-   งานมหกรรมพืชสวนโลกเฉลิมพระเกียรติ ราชพฤกษ์ 2549

-   พิพิธภัณฑ์ธนาคารไทย

 ข. ธุรกิจให้บริการบริหารการจัดกิจกรรมทางการตลาด (Corporate Marketing & Event)

การจัดกิจกรรมทางการตลาดและส่งเสริมการขายจัดว่าเป็นเครื่องมือสื่อสารทางการตลาด
(Marketing Communication Tool) ที่น่าสนใจ
เนื่องจากเป็นสื่อที่สามารถสร้างมูลค่าให้กับตัวผลิตภัณฑ์ และเข้าถึงกลุ่มเป้าหมายได้ อย่างรวดเร็ว
และมีประสิทธิภาพ โดยทั่วไป ลักษณะการให้บริการการจัดกิจกรรมทางการตลาด
และการส่งเสริมการขาย จะมีความแตกต่างจากงานแสดงสินค้าและนิทรรศการ
เนื่องจากการจัดกิจกรรมทางการตลาดและการส่งเสริมการขาย
เป็นการสื่อสารทางการตลาดของลูกค้ารายใดรายหนึ่ง
โดยเฉพาะที่ต้องการจัดกิจกรรมขึ้นมาเพื่อสื่อสารกับลูกค้า กลุ่มเป้าหมาย
ทั้งนี้งานที่จัดจะมีความหลากหลายและแตกต่างกันออกไป ซึ่งจะขึ้นอยู่กับวัตถุประสงค์ของลูกค้าว่า
ต้องการจะส่งเสริมการขายผลิตภัณฑ์หรือสินค้า หรือต้องการแนะนำสินค้าหรือบริการใหม่
นอกจากนี้ยังมีกิจกรรมอื่นๆที่
ลูกค้าจัดขึ้นเพื่อเป็นการสร้างความสัมพันธ์ที่ดีระหว่างลูกค้า/กลุ่มเป้าหมาย ลูกค้า/ตัวแทนจำหน่าย
อันได้แก่ การจัดทำ เทศกาลพิเศษขึ้นในรูปการสัมมนา และงานบันเทิง เป็นต้น โดยส่วนใหญ่
กิจกรรมทางการตลาดและส่งเสริมการขายจะ เป็นงานลักษณะสั้นๆ
เน้นการมีส่วนร่วมของผู้เข้าร่วมงาน และการสร้างภาพพจน์ที่ดีและความประทับใจให้แก่ผู้เข้าร่วม
งาน นอกจากนี้ สถานที่ที่ใช้ในการจัดกิจกรรมก็จะแตกต่างกันออกไป
ขึ้นอยู่กับแนวคิดการส่งเสริมการตลาดของสินค้า หรือบริการแต่ละประเภท เช่น
ถ้าหากต้องการเปิดตัวสินค้าที่มีกลุ่มเป้าหมายเป็นวัยรุ่น ก็จะจัดงานในบริเวณที่มีวัยรุ่น
สัญจรไปมาค่อนข้างเยอะ เช่น เซ็นเตอร์พอยท์ โรงภาพยนตร์ และห้างสรรพสินค้า เป็นต้น

ผลงานที่สำคัญของบริษัทฯ ในปี 2549 ที่ผ่านมา ได้แก่

-   Motor Show 2006 - Toyota, Volvo, Land Rover

-   การเปิดตัวรถยนต์ VOLVO C70

-   งานเปิดตัวศูนย์การค้าหัวหิน มาร์เก็ต วิลเลจ

-   งานเปิดตัวศูนย์การค้าจังซีลอน ภูเก็ต

-   True WiFi Launch

 ค. .ธุรกิจให้บริการบริหารการจัดงานศิลปะ วัฒนธรรม และความบันเทิง (Art, Culture & Entertainment: ACEt)

การจัดกิจกรรมศิลปะ วัฒนธรรม และ ความบันเทิง
มีทั้งการจัดกิจกรรมการแสดงของหน่วยงานราชการ และหน่วยงานภาคเอกชน
ซึ่งมีวัตถุประสงค์ในการจัดงานเพื่อส่งเสริมศิลปวัฒนธรรมของไทย
และนำเสนอความบันเทิงในรูปแบบต่างๆ โดยอาศัยแนวคิดในการนำเสนอที่แปลกใหม่ เน้นความคิด
ริเริ่มสร้างสรรค์ และมีการใช้สื่อและอุปกรณ์ที่ทันสมัยประกอบการนำเสนอ
ทำให้งานแสดงมีความน่าสนใจ และสมจริง ซึ่งจะสร้างความประทับใจให้แก่กลุ่มผู้เข้าชมงาน
ในการจัดการแสดงศิลปะ วัฒนธรรม และ ความบันเทิง บริษัทฯจะเน้นการสร้าง
กระบวนการที่ใช้ในการสื่อสารระหว่างผู้จัดงานและกลุ่มผู้เข้าชมโดยการออกแบบแนวคิดของงานแสดง
การวางแผนงาน แสดง การคัดเลือกนักแสดงนำ การจัดสร้างและตกแต่งงานแสดง
การควบคุมและบริหารงานแสดง และการออกแบบ บริเวณพื้นจัดงานแสดง
โดยจะคำนึงถึงความสอดคล้องกับวัตถุประสงค์ของการจัดงานของลูกค้าด้วยเสมอ

ผลงานที่สำคัญของบริษัทฯ ในปี 2549 ที่ผ่านมา ได้แก่

-   งานหัวหินแจ๊ส 2006

-   งานตรุษจีนนครสวรรค์ 2549

-   งานแสดงภาพจิตรกรรมฝีพระหัตถ์

-   งานแสดงแสงสีเสียงบนม่านน้ำในงานมหกรรมพืชสวนโลก ราชพฤกษ์ 2549

-   รายการสารคดีสยามศิลปิน

 ง. ธุรกิจให้บริการบริหารการจัดการประชุมสัมมนา (Meeting, Incentive, Convention & Exhibition: MICE)

สำหรับธุรกิจให้บริการบริหารการจัดประชุมสัมมนานั้น ในปัจจุบันบริษัทฯได้ให้บริการอยู่ 2
ประเภทกับลูกค้า
ประเภทแรกคือการให้บริการในลักษณะที่บริษัทฯจะรับฟังวัตถุประสงค์ในการจัดงานของลูกค้า
แล้วบริษัทฯจะพัฒนา แนวคิดใน การนำเสนอ และกลยุทธ์ในการจัดงานที่เหมาะสมให้กับลูกค้า
โดยลูกค้าจะเป็นผู้ดำเนินการจัดงานเอง สำหรับประเภทที่ สองเป็นการให้บริการแบบครบวงจร
(Turnkey Event Management) ซึ่งเป็นลักษณะงานที่ลูกค้าจะ มอบหมายขอบเขต
ของงานที่กว้างขึ้น โดยบริษัทฯจะดูแลในเกือบทุกส่วนของงาน เริ่มตั้งแต่การให้การต้อนรับ
ผู้เข้าร่วมประชุม การทำป้าย ต้อนรับในบริเวณที่จะจัดงาน การจัดงานเลี้ยงต้อนรับ
และงานเลี้ยงอำลาสำหรับผู้มา ร่วมงาน กาออกแบบและตกแต่งห้อง จัดงานสำหรับผู้เข้าร่วมประชุม
รวมไปถึงการประชาสัมพันธ์งานประชุม ที่ผ่านมา งานส่วนใหญ่ที่บริษัทฯจัดจะเป็นงาน ประเภทที่สอง

ผลงานที่สำคัญของบริษัทฯ ในปี 2549 ที่ผ่านมาได้แก่

-   งานประชุม DHL Asia Pacific

-   งานประชุมสัมมนา Herbalife

-   งานประชุมสัมมนา GASTECH

3.1.2 การตลาดและภาวะการแข่งขัน

3.1.2.1 นโยบายการตลาด

 กลยุทธการตลาด

บริษัทฯมีกลยุทธ์ทางการตลาดที่เน้นการให้บริการที่มีคุณภาพ
และครบวงจรแก่ธุรกิจหลากหลายประเภท โดยมี กลยุทธ์ทางการตลาดที่สำคัญดังนี้

-   การให้บริการที่เน้นคุณภาพอย่างครบวงจร

  ที่ผ่านมา
  บริษัทฯเน้นการให้บริการบริหารการจัดงานในรูปแบบต่างๆให้แก่ทั้งหน่วยงานทั้งภาครัฐและภาคเอกชนอย่างมีคุณภาพและครบวงจร
  โดยทีมงานของบริษัทฯได้ร่วมทำงานกับลูกค้าอย่างใกล้ชิดตั้งแต่เริ่มต้นเพื่อให้เข้าใจถึงวัตถุประสงค์และความต้องการของลูกค้าอย่างถ่องแท้
  บริษัทฯมีการกำหนดรูปแบบกิจกรรมการแสดงที่น่าสนใจและมีความเป็นไปได้ในการนำเสนอ
  มีการผลิตรายการ การคิดรูปแบบการนำเสนอ สถานที่ในการจัดกิจกรรมการแสดง
  การจัดหาอุปกรณ์และทีมงานสนับสนุนการแสดง รวมทั้งการจัดกิจกรรมต่างๆ
  ที่มีความสอดคล้องและเหมาะสมกับวัตถุประสงค์ในการจัดงานของลูกค้า ทั้งนี้
  บริษัทฯจะมีการควบคุมคุณภาพในทุกขั้นตอนของการทำงาน
  เพื่อมิให้เกิดความผิดพลาดและสามารถสร้างสรรค์งานได้บรรลุวัตถุประสงค์ของลูกค้า
  บริษัทฯจึงได้รับการยอมรับและความไว้วางใจจากลูกค้าเป็นอย่างดีว่า กิจกรรมที่บริษัทฯจัดนั้น
  มีความแปลกใหม่และสามารถสื่อแนวคิดในการนำเสนองานได้ดี

  นอกจากนี้
  เพื่อให้การจัดงานแสดงของลูกค้าสามารถเข้าถึงกลุ่มเป้าหมายได้อย่างมีประสิทธิภาพมากขึ้น
  บริษัทฯ ได้เพิ่มการบริการทางด้านการประชาสัมพันธ์ ทำหน้าที่สื่อสาร สร้างภาพลักษณ์ และ
  นำเสนอข่าวสารในการจัดกิจกรรมของลูกค้า เป็นการสร้าง Value Added
  ให้แก่งานจัดการแสดงของลูกค้า และสร้างความพึงพอใจต่อการบริการของบริษัทฯ โดยรวม

-   การให้บริการที่ครอบคลุมประเภทของงานที่หลากหลาย

ที่ผ่านมา บริษัทฯได้ให้บริการบริหารการจัดงานครบทั้ง 4 ประเภท
คือธุรกิจให้บริการบริหารการจัดงานนิทรรศการ (Exhibition),
ธุรกิจให้บริการการบริหารการจัดกิจกรรมทางการตลาด (Corporate Marketing Event),
ธุรกิจให้บริการบริหารการจัดงานศิลปะ วัฒนธรรม และ ความบันเทิง (Art) Culture &
Entertainment) และ ธุรกิจให้บริการการบริหารการจัดประชุมสัมมนา (Meeting,
Incentive, Convention & Exhibition: MICE) โดยนับได้ว่า บริษัทฯ
เป็นผู้ประกอบการชั้นนำในธุรกิจทั้ง 4 ประเภทดังกล่าว
ซึ่งทำให้บริษัทมีโอกาสทางการตลาดที่ครอบคลุมในอุตสาหกรรมการบริหารการจัดงานอย่างครบถ้วน

-   การพัฒนาระบบการทำงานให้มีประสิทธิภาพตามมาตรฐานสากล

  บริษัทฯมีนโยบายในการใช้กลยุทธ์ที่เป็นการให้บริการแบบครบวงจร
  เพื่ออำนวยความสะดวกและรวดเร็วในการ ให้บริการสำหรับลูกค้า ในปัจจุบัน
  นับได้ว่าบริษัทฯมีชื่อเสียงในระดับแนวหน้าบริษัทหนึ่งในตลาด และเป็นที่ยอมรับของ
  ลูกค้าอย่างกว้างขวางในเชิงคุณภาพและมาตรฐานการสร้างสรรค์งานให้บรรลุวัตถุประสงค์ของลูกค้า
  อย่างไรก็ตาม
  บริษัทฯได้ให้ความสำคัญในการสร้างทีมงานและระบบงานที่มีประสิทธิภาพเพื่อรองรับการขยายงานอย่างต่อเนื่องและ
  สามารถรักษาคุณภาพการสร้างสรรค์ผลงานให้แก่ลูกค้า

-   การให้ความสำคัญกับบุคลากรภายในบริษัท

  บริษัทฯตระหนักอยู่เสมอว่าบุคลากรในทุกระดับของบริษัทฯเป็นกลไกที่สำคัญในการที่จะทำให้บริษัทฯประสบความสำเร็จในการดำเนินธุรกิจอย่างต่อเนื่อง
  เนื่องจากธุรกิจการให้บริการบริหารการจัดงานเป็นธุรกิจที่ต้องอาศัยความรู้ความสามารถ
  ประสบการณ์
  ความคิดริเริ่มสร้างสรรค์และความร่วมมือของบุคลากรในฝ่ายต่างๆเพื่อให้การจัดกิจกรรมประสบความสำเร็จตามเป้าหมาย
  บริษัทฯจึงเน้นที่การฝึกอบรมและพัฒนาบุคลากรโดยการจัดอบรมพนักงานให้มีความรู้ในด้านการใช้โปรแกรมคอมพิวเตอร์สำหรับการออกแบบและสร้างสื่อ
  และการใช้เครื่องมือสำหรับการนำเสนอ
  รวมถึงการจัดส่งพนักงานไปดูงานทั้งในประเทศและต่างประเทศเพื่อให้พนักงานได้มีโอกาสในการรับรู้เทคนิค
  หรือ ความคิดสร้างสรรค์ใหม่ที่จะนำมาปรับใช้ในการสร้างสรรค์งานให้แก่ลูกค้า
  นอกจากนี้บริษัทฯยังเน้นการสร้างความสัมพันธ์ที่ดีให้เกิดขึ้นภายในองค์กรด้วยการจัดกิจกรรมเชื่อมสัมพันธ์ของพนักงานอันจะนำไปสู่การดำเนินงานในแนวทางเดียวกัน
  การร่วมมือและการประสานงานเพื่อให้งานสำเร็จดังเป้าหมายที่ได้วางไว้

 นโยบายและการกำหนดราคา

การกำหนดราคาในการให้บริการบริหารการจัดงานแต่ละงานจะกำหนดจากต้นทุนการผลิต
ซึ่งประกอบด้วยต้นทุน ในการผลิตงาน (Production Cost) ต้นทุนค่าควบคุมในการผลิตงาน
(Production Control Management Fee) และ
ต้นทุนค่าควบคุมและบริหารงานการแสดงในวันจัดงาน (Presentation Control Fee)
และบวกกำไรส่วนเพิ่ม (Profit Margin) ในอัตราที่เหมาะสม
ซึ่งจะขึ้นอยู่กับลักษณะของงานว่าต้องอาศัยความคิดริเริ่มสร้างสรรค์ และความแปลกใหม่
มากน้อยเพียงใด และความยุ่งยากในการผลิตงาน

 ลูกค้าและลูกค้ากลุ่มเป้าหมาย

บริษัทฯจะมุ่งเน้นลูกค้าที่เป็นเจ้าของสินค้าหรือผลิตภัณฑ์ต่างๆที่ต้องการจัดงานส่งเสริมการตลาดและ
ประชาสัมพันธ์ให้กับผลิตภัณฑ์ของตนเพื่อสร้างยอดขาย เพิ่มเติมจากการโฆษณาผ่านสื่อทั่วๆไป
หรือองค์กรภาครัฐและ เอกชนที่ต้องการส่งเสริมให้เกิดภาพลักษณ์ที่ดีกับตัวองค์กร
โดยเจ้าของผลิตภัณฑ์หรือองค์กรอาจจะเป็นผู้กำหนด รูปแบบของกิจกรรมเอง
แล้วว่าจ้างให้บริษัทฯเป็นผู้ดำเนินการ หรือขอให้บริษัทฯเป็นผู้นำเสนอแผนการจัดกิจกรรมให้
บริษัทฯได้จำแนกลูกค้า ดังต่อไปนี้

1. กลุ่มรัฐวิสาหกิจและหน่วยงานของรัฐ

เนื่องจากภาครัฐมีนโยบายส่งเสริมการลงทุนในอุตสาหกรรมที่มีศักยภาพในการเจริญเติบโตอย่างต่อเนื่อง
ภาครัฐ จึงมีนโยบายเป็นตัวแทนในการจัดกิจกรรมเพื่อให้ความรู้ ความเข้าใจ
หรือจัดกิจกรรมทางการตลาดเพื่อส่งเสริม อุตสาหกรรมต่างๆ อาทิเช่น อุตสาหกรรมท่องเที่ยว
และอุตสาหกรรมการจัดการประชุม เป็นต้น หน่วยงานของภาครัฐที่
รับผิดชอบในการส่งเสริมอุตสาหกรรมเหล่านี้ ได้แก่ การท่องเที่ยวแห่งประเทศไทย
สำนักงานส่งเสริมการจัดประชุมและ นิทรรศการ(สสปน.) เป็นต้น

2. กลุ่มธุรกิจเอกชน

กลุ่มธุรกิจในภาคเอกชนที่นิยมใช้บริการบริหารการจัดงานเป็นธุรกิจที่มีการแข่งขันที่ค่อนข้างสูง
มีการเปลี่ยนแปลง ของพฤติกรรมผู้บริโภคที่รวดเร็ว หรือมีการเปลี่ยนแปลงทางเทคโนโลยี
หรือการต้องการใช้บริการที่รวดเร็ว เช่น ธุรกิจ โทรคมนาคมและเทคโนโลยีสารสนเทศ
ซึ่งเป็นธุรกิจที่มีอัตราการเจริญเติบโตที่ดี แต่มีการแข่งขันทางด้านการตลาดสูง ภายในอุตสาหกรรม
ธุรกิจรถยนต์ซึ่งเป็นธุรกิจที่มีศักยภาพในการเจริญเติบโตอย่างต่อเนื่อง และธุรกิจสินค้าอุปโภคบริโภค
เช่น ธุรกิจอาหาร ธุรกิจเครื่องสำอาง และธุรกิจยาบำรุงสุขภาพ
ซึ่งธุรกิจเหล่านี้ให้ความสำคัญกับการจัดกิจกรรมทางการ ตลาด การส่งเสริมการจำหน่าย
และการประชาสัมพันธ์เพื่อสร้างการรับรู้ของผู้บริโภคกลุ่มเป้าหมาย

3. กลุ่มบริษัทตัวแทนโฆษณา

บริษัทตัวแทนโฆษณาจัดเป็นลูกค้ากลุ่มที่มีความสำคัญของบริษัท
เนื่องจามีบริษัทตัวแทนโฆษณาเพียงไม่กี่รายเท่านั้นที่สามารถให้บริการบริหาร การจัดงาน
และการจัดทำโฆษณาได้แบบครบวงจร ดังนั้น
บริษัทตัวแทนโฆษณาโดยส่วนใหญ่จึงมีความจำเป็นที่จะต้อง
ใช้บริการของผู้ให้บริการบริหารการจัดงาน

 ที่ผ่านมา บริษัทฯหางานใหม่ได้จากทั้งลูกค้าเก่าและลูกค้าใหม่ได้อย่างต่อเนื่องด้วยวิธีการดังต่อไปนี้

-   การเสนอผลงานให้ลูกค้าคัดเลือก

ทีมงานของบริษัทฯจะทำการติดตามความเคลื่อนไหวทางการตลาดของลูกค้าหรือได้รับการติดต่อจากลูกค้าให้ไปเสนอผลงานทั้งจากลูกค้าภาครัฐวิสาหกิจ/
รัฐบาล และภาคเอกชน โดยหลังจากที่บริษัทฯได้รับข้อมูลจากลูกค้า
บริษัทฯก็จะจัดเตรียมแผนงานตาม วัตถุประสงค์ในการจัดงานของลูกค้า
และนำเสนองานพื่อให้ลูกค้าคัดเลือก หากบริษัทฯได้รับการคัดเลือกให้เป็นผู้ให้บริการ
ฝ่ายผลิตผลงานของบริษัทฯก็จะประสานงานกับลูกค้าในการดำเนินงานในขั้นต่อไป

-   ความสัมพันธ์ที่ดีกับลูกค้า

จากนโยบายทางการตลาดของที่มุ่งเน้นการสร้างงานที่มีคุณภาพดี เพื่อสร้างความพึงพอใจให้แก่ลูกค้า
บริษัทฯจึง สามารถสร้างและรักษาสัมพันธภาพอันดีกับลูกค้าได้อย่างต่อเนื่อง
ลูกค้าที่เคยได้รับบริการจากบริษัทฯจึงมี ความเชื่อมั่น ในคุณภาพ
และกลับมาใช้บริการของบริษัทอย่างต่อเนื่อง ประกอบกับการที่บริษัทฯมุ่งเน้นลูกค้าที่มีศักยภาพ สูงใน
การเจริญเติบโต และมีงบประมาณและมีแผนการประชาสัมพันธ์และการตลาดอย่างต่อเนื่องตลอดทั้งปี
บริษัทฯจึง ได้รับ งานจากลูกค้าอย่างต่อเนื่อง

-   การแนะนำของลูกค้าเก่า

จากประสบการณ์ที่มีมากว่า 10 ปี
และการให้บริการที่ได้รับการยอมรับเป็นอย่างดีจากลูกค้าทั้งในแง่ของคุณภาพ
ความคิดริเริ่มสร้างสรรค์
และแนวคิดในการนำเสนอที่แปลกใหม่แต่มีความสอดคล้องกับวัตถุประสงค์ในการจัดงานของ ลูกค้า
จึงทำให้ลูกค้าจำนวนมากมีความมั่นใจในคุณภาพงานของบริษัทฯ
และมีการแนะนำลูกค้าอื่นๆให้มาใช้บริการของ บริษัทฯ อย่างต่อเนื่อง

3.1.2.2 ภาวะการแข่งขันในธุรกิจให้บริการบริหารการจัดงาน

  ภาวะการแข่งขันและกลยุทธ์การแข่งขันในธุรกิจให้บริการบริหารการจัดงาน

  การจัดกิจกรรมรายการแสดงเป็นสิ่งบันเทิงและสันทนาการรูปแบบใหม่ที่มีการแข่งขันที่สูงและมีผู้ประกอบการ
  จำนวนมาก
  การเข้าสู่ธุรกิจการให้บริการบริหารการจัดงานป็นเรื่องที่ไม่ยากนักเนื่องจากใช้เงินลงทุนและบุคลากรไม่มาก
  นัก ในปัจจุบัน กิจการที่ดำเนินธุรกิจให้บริการบริหารการจัดงานสามารถแบ่งได้เป็น 2
  ประเภทใหญ่ คือ บริษัทที่ดำเนิน
  ธุรกิจบริหารการจัดงานเป็นธุรกิจหลักซึ่งถือว่าเป็นคู่แข่งทางตรงของบริษัทฯ
  และบริษัทผู้ผลิตรายการโทรทัศน์และ
  รายการบันเทิงซึ่งจะอาศัยจุดแข็งทางด้านชื่อเสียงและสื่อที่มีอยู่ในมือมาเชื่อมโยงกับธุรกิจบริหารการจัดงานและเข้ามา
  ประมูลงานแข่งกับผู้ประกอบการโดยตรง รวมถึงเอเยนซี่โฆษณา และเอเยนซี่ประชาสัมพันธ์
  ซึ่งบางเอเยนซี่มีแผนก
  ภายในบริษัทเองซึ่งทำหน้าที่ให้บริการบริหารจัดงานแก่บริษัทที่เป็นลูกค้าของตน
  ซึ่งถือบริษัทผู้ผลิตรายการโทรทัศน์ และ เอเยนซี่โฆษณาเป็นคู่แข่งทางอ้อม
  แต่จากการที่ตลาดการจัดงานแสดงเติบโตและเป็นที่นิยมของลูกค้า ทำให้คู่แข่ง
  ทางอ้อมให้ความสำคัญกับธุรกิจการจัดงานแสดงมากขึ้น โดยเฉพาะเอเยนซี่โฆษณา
  ได้หันมาแย่งตลาดการจัดงานแสดง
  โดยการตั้งบริษัทหรือจัดตั้งหน่วยงานในการจัดงานแสดงให้แก่ลูกค้าในความดูแลของตนอย่างจริงจัง
  แต่อย่างไรก็ดีในการ จัดงานแสดงจำเป็นต้องอาศัยประสบการณ์
  และความเชี่ยวชาญในการทำงานในระดับสูง ทำให้ยังมีความจำเป็นในการใช้
  บริการจากบริษัทที่ทำหน้าที่จัดงานแสดงโดยตรง

  ในปัจจุบัน
  ผู้ประกอบการที่ดำเนินธุรกิจให้บริการบริหารการจัดงานในประเทศไทยมีอยู่เป็นจำนวนมาก
  แต่จะมีเพียงประมาณ 5-6 รายที่เป็นบริษัทขนาด ใหญ่รวมถึงบริษัทฯด้วย
  ซึ่งมีการดำเนินงานที่เป็นระบบ มีสถานะที่ มั่นคง
  สามารถให้บริการที่มีคุณภาพจนเป็นที่ไว้วางใจของลูกค้า
  มีการจับกลุ่มเป้าหมายหลายกลุ่มทั้งในภาครัฐและ ภาคเอกชน
  ซึ่งแต่ละกิจการก็จะมีความเชี่ยวชาญและสายสัมพันธ์ที่ต่างกันออกไป
  เมื่อใช้ยอดขายของบริษัทฯในปี 2547- 2549 ที่ผ่านมาเป็นเกณฑ์ในการจำแนกขนาดของบริษัทฯ
  เมื่อเทียบกับคู่แข่งขันที่เป็นผู้ดำเนินธุรกิจให้บริการ บริหารการจัดงานโดยตรง
  จัดว่าบริษัทฯเป็นกิจการขนาดใหญ่

  การที่บริษัทผู้ให้บริการบริหารการจัดงานแต่ละรายจะได้รับงานจากลูกค้าหรือไม่
  ขึ้นอยู่กับความพร้อมและ ความมั่นคงของบริษัทในการรองรับงาน
  และที่สำคัญคือความสามารถในการผลิตผลงานที่มีคุณภาพ ซึ่งปัจจัยที่จะทำให้
  ผลงานดังกล่าวมีคุณภาพได้นั้นขึ้นอยู่กับบุคลากรโดยเฉพาะทีมงานฝ่ายครีเอทีฟและฝ่ายผลิตที่มีความคิดริเริ่มสร้างสรรค์
  มีความชำนาญและประสบการณ์ การมีฝ่ายสนับสนุนการทำงานที่มีความพร้อม
  ความสามารถของผู้ผลิตแต่ละรายที่จะ
  สามารถจัดสรรองค์ประกอบทุกอย่างให้สามารถผลิตผลงานตามที่ลูกค้าต้องการได้ภายในเวลาและงบประมาณที่กำหนด
  รวมถึงการบริหารจัดการที่เข้มงวด

  ศักยภาพในการแข่งขันของบริษัทฯ

  สำหรับบริษัทฯ ซึ่งดำเนินธุรกิจให้บริการบริหารการจัดงานมานานกว่า 10 ปี
  มีการผลิตผลงานที่มีคุณภาพ เน้น
  การนำเสนอรายการในรูปแบบที่แปลกใหม่โดยเน้นความคิดสร้างสรรค์
  และมีการควบคุมคุณภาพของงานในทุก กระบวนการของการให้บริการ
  ทำให้ผลงานที่ผ่านมาของบริษัทฯได้รับการยอมรับเป็นอย่างดีจากลูกค้าทั้งในภาครัฐและ
  ภาคเอกชนอย่างต่อเนื่องว่าเป็นงานที่มีคุณภาพดี
  ซึ่งทำให้ลูกค้าเหล่านั้นเป็นจำนวนไม่น้อยใช้บริการของบริษัทฯ มาอย่าง ต่อเนื่อง
  ทำให้บริษัทฯมีรายได้จากการให้บริการบริหารการจัดงานเติบโตมาโดยตลอดแม้ในช่วงวิกฤตเศรษฐกิจที่อัตรา
  การเจริญเติบโตของ GDP และค่าใช้จ่ายในการจัดส่งเสริมการตลาด
  และประชาสัมพันธ์จะติดลบก็ตาม และเพื่อให้ บริษัท
  ฯสามารถรักษาสถานภาพการเป็นบริษัทชั้นนำในธุรกิจ
  และเพิ่มศักยภาพในการเจริญเติบโตและความสามารถใน การแข่งขันของบริษัทฯ
  ผู้บริหารของบริษัทฯได้วางตำแหน่งทางการตลาด (Market Positioning) ของบริษัทฯ
  ให้เป็นผู้ให้ บริการบริหารการจัดงานแบบครบวงจร (Turnkey Event Management
  Services) และให้บริการครอบคลุมงานจัดแสดง ทุกประเภท โดยการ
  ให้บริการที่เน้นคุณภาพเป็นหลักสำคัญ ในปัจจุบัน บริษัทฯจึงได้รับการยอมรับจากทั้งลูกค้าของ
  บริษัทฯเองและบริษัทคู่แข่งขันว่าเป็นหนึ่งในบริษัทชั้นนำในแต่ละประเภทธุรกิจของการให้บริการบริหารการจัดงานที่
  บริษัทฯดำเนินกิจการอยู่

3.1.3 การจัดหาผลิตภัณฑ์หรือบริการ

ขั้นตอนการให้บริการบริหารการจัดงาน สามารถแบ่งออกได้เป็นขั้นตอน ดังต่อไปนี้

1. กระบวนการให้บริการการบริหารการจัดงานจะเริ่มต้นจากการติดต่อมายังบริษัทฯ
ของลูกค้าซึ่งเป็นเจ้าของ ธุรกิจ
โดยลูกค้าจะแจ้งความประสงค์ที่จะจัดกิจกรรมส่งเสริมการตลาดไม่ว่าจะเป็นสำหรับตัวผลิตภัณฑ์หรือบริการของ
ตน หรือต้องการส่งเสริมภาพลักษณ์ของตน บริษัทฯจะเข้าไปรับฟังความต้องการของลูกค้า
และวัตถุประสงค์ในการจัด งาน รวมถึงงบประมาณในการจัดงานจากลูกค้า ตามวัน เวลา
และสถานที่ที่ลูกค้านัดหมาย

2. หลังจากนั้น
บริษัทฯก็จะกลับมาวิเคราะห์เพื่อให้เข้าใจถึงความต้องการและวัตถุประสงค์ในการจัดงานของ
ลูกค้าอย่างถ่องแท้ พร้อมนัดประชุมทีมงานซึ่งประกอบไปด้วยฝ่ายวางแผนกลยุทธ์ (Strategic
Planning) ฝ่ายครีเอทีฟ (Creative) และฝ่ายผลิต (Production)
เพื่อระดมความคิดและวางรูปแบบ แนวทาง และวิธีการนำเสนองาน ตลอดจน
ประเมินราคาในการให้บริการในเบื้องต้น การทำงานในขั้นตอนนี้จะต้องมั่นใจได้ว่าแนวคิด
และรูปแบบของงานถูกต้อง

ตรงกับความต้องการของลูกค้า และอยู่ในวงเงินที่ลูกค้ากำหนด

3. การจัดเตรียมความพร้อมสำหรับการจัดงานทั้งในด้านอุปกรณ์และสื่อสำหรับการนำเสนอ
การควบคุมการผลิต และการประชาสัมพันธ์งาน และการออกแบบการบริหารและควบคุมการจัดงาน

3.1 การจัดเตรียมความพร้อมทางด้านอุปกรณ์และสื่อสำหรับการนำเสนอ:
ฝ่ายผลิตจะดำเนินการจัดเตรียม อุปกรณ์ต่างๆที่ต้องใช้ เช่น เครื่องมือสื่อสารระหว่างทีมงาน
ระบบไฟฟ้า ระบบแสง สี เสียงและเทคนิค พิเศษและสื่อสำหรับการนำเสนอ
เครื่องแต่งกายนักแสดงและพิธีกร ตลอดจนอุปกรณ์จัดฉากให้มีความ
เหมาะสมกับแนวคิดและรูปแบบในการจัดงาน

  3.2 การควบคุมการผลิตและการประชาสัมพันธ์งาน: ในขั้นตอนนี้
  บริษัทฯจะดำเนินการผลิตงานพร้อมทั้งมีการ
  ตรวจสอบและควบคุมคุณภาพของงานในทุกขั้นตอนของการผลิต
  เพื่อให้มั่นใจได้ว่างานที่ผลิตออกมามี คุณภาพและตรงกับวัตถุประสงค์ของลูกค้า
  ในระหว่างการผลิตงาน บริษัทฯก็จะประสานงานกับบริษัทที่
  เป็นเจ้าของงานและหน่วยงานที่เกี่ยวข้องเพื่อประชาสัมพันธ์ให้งานเป็นที่รู้จักของกลุ่มเป้าหมาย

  3.3 การออกแบบการบริหารและควบคุมการจัดงาน:
  การออกแบบการบริหารและควบคุมการจัดงานจะรวมถึง
  การคัดเลือกและอบรมบุคคลากรสำหรับการจัดงาน ซึ่งทั้งบริษัทฯ
  และลูกค้าจะดำเนินการร่วมกันจัดหา คัดเลือก และให้การอบรมเจ้าหน้าที่ฝ่ายสนับสนุน เช่น
  พนักงานต้อนรับ บริกร พนักงานตรวจตั๋ว ตลอดจน พิธีกร และนักแสดง
  และการจัดเตรียมและบริหารพื้นที่จัดงานซึ่งเริ่มจากการติดต่อขอสถานที่กับหน่วยงาน ที่เกี่ยวข้อง
  รวมถึงศึกษาข้อจำกัดของการใช้สถานที่นั้นๆ การจัดวางตำแหน่งของอุปกรณ์ เครื่องไม้
  เครื่องมือต่างๆให้เหมาะสมกับการใช้งาน
  การตกแต่งเวทีและฉากให้มีความน่าสนใจและการจัดเตรียม
  พื้นที่ว่างสำหรับผู้เข้าร่วมงานอย่างเพียงพอ
  ตลอดจนการจัดพื้นที่สำหรับเส้นทางสัญจรเพื่อให้ผู้เข้าร่วม
  งานสามารถเดินทางจากจุดชมงานจุดหนึ่งไปยังอีกจุดหนึ่งได้อย่างสะดวกและรวดเร็ว รวมถึงการ
  จัดเตรียมมาตรการรักษาความปลอดภัยต่างๆ ไว้พร้อมกันด้วย

3.4 การดำเนินการจัดงานตามวันเวลา และสถานที่ที่กำหนด

แผนผังแสดงขั้นตอนการบริหารจัดงาน

[]

3.2 ธุรกิจให้เช่าอุปกรณ์และบริการ (Equipment Rental)

3.2.1 ลักษณะของผลิตภัณฑ์หรือบริการ

  ปัจจุบันธุรกิจให้เช่าอุปกรณ์สำหรับการจัดกิจกรรมการแสดงและการนำเสนอ (Presentation
  Equipment) อยู่ภายใต้การดำเนินงานของบริษัท พีเอ็ม เซ็นเตอร์ จำกัด (“พีเอ็ม”)
  ซึ่งเป็นบริษัทย่อยที่บริษัทฯถือ หุ้นอยู่ในสัดส่วนร้อยละ 99.99
  ของทุนจดทะเบียนที่ชำระแล้วของบริษัทดังกล่าว พีเอ็มให้บริการจัดหาและ
  อำนวยความสะดวกในการใช้งานอย่างครบวงจรสำหรับอุปกรณ์การจัดกิจกรรมการแสดง
  (Production Management Solutions)
  การให้บริการจะครอบคลุมตั้งแต่การให้คำแนะนำและคำปรึกษาเกี่ยวกับชนิดของ
  อุปกรณ์ที่เหมาะสมกับการใช้งาน การให้บริการติดตั้งและการดำเนินการในการใช้งานอุปกรณ์
  รวมตลอดถึง การประสานงานที่มีประสิทธิภาพและแม่นยำ เพื่อให้การจัดงานนั้นๆ
  ประสบความสำเร็จด้วยดี

  ปัจจุบัน พีเอ็มให้บริการเช่าและนำเสนออุปกรณ์สำหรับการจัดกิจกรรมการแสดงอยู่ 4 ประเภท
  คือ

  - อุปกรณ์เกี่ยวกับภาพ (Image) เช่น เครื่องฉายภาพ (Projector), จอภาพ (Screen),
  พาโนราม่า(Panorama), ทีวี/วีดีโอวอลล์ (TV/VDO Wall), โปรเจ็กชั่นวอลล์
  (Projection Wall), พลาสมา (Plasma), ซีนอน (Xenon) และLed Screen

  - อุปกรณ์เกี่ยวกับแสง (Lighting) เช่น ระบบแสงแบบคอนเวนชั่น (Convention
  Lighting), ระบบแสง กลางแจ้ง (Outdoor Lighting) ระบบแสงสำหรับงานคอนเสิร์ต
  (Concert Lighting) และระบบแสงสำหรับ การจัดแสดงสินค้าและนิทรรศการ (Exhibit
  Lighting)

  - อุปกรณ์เกี่ยวกับเสียง (Pro Audio) สำหรับการจัดการประชุม, งานเปิดตัวสินค้า และงาน
  Light & Sound

- อุปกรณ์เกี่ยวกับเอฟเฟคท์ (Effect) เช่น การใช้แสงเลเซอร์, อุโมงค์น้ำ, จอน้ำ (Water
Screen) และน้ำพุใน ระบบ Straight, Skirt และ Circle

3.2.2 การตลาดและภาวะการแข่งขัน

 3.2.2.1 นโยบายและการกำหนดราคา

พีเอ็มมีนโยบายในการกำหนดราคาให้เช่าอุปกรณ์ซึ่งจะขึ้นอยู่กับประเภทและชนิดของอุปกรณ์ สำหรับ
ประเภทของอุปกรณ์ที่มีผู้ให้บริการให้เช่าอยู่ในตลาดจำนวนหลายราย เช่น อุปกรณ์เกี่ยวกับแสง สี
และเสียง พีเอ็มจะตั้งราคาในการให้เช่าอุปกรณ์โดยอ้างอิงจากราคาตลาด
สำหรับอุปกรณ์ประเภทที่ต้องอาศัยเทคนิค พิเศษซึ่งมีลักษณะเฉพาะ
และมีคู่แข่งจำนวนน้อยรายที่สามารถให้บริการให้เช่าอุปกรณ์ประเภทดังกล่าวได้ และ
ไม่มีราคาตลาดอ้างอิง เช่น น้ำพุ พีเอ็มจะตั้งราคาในการให้เช่าอุปกรณ์โดยพิจารณาปัจจัยหลัก 3
ประการ คือ ความสามารถในการสร้างเอฟเฟคท์พิเศษของชนิดอุปกรณ์
ความยากง่ายในการจัดทำเอฟเฟคท์พิเศษในแต่ละ งานแสดง และความถี่ในการใช้งานของอุปกรณ์

22

 3.2.2.2 ลูกค้าและลูกค้ากลุ่มเป้าหมาย

  กลุ่มลูกค้าของพีเอ็มประกอบไปด้วย

-   บริษัทให้เช่าอุปกรณ์สำหรับการนำเสนอที่ยังขาดแคลนอุปกรณ์บางอย่างที่ลูกค้าต้องการบริษัทเหล่านี้จะทำการเช่าอุปกรณ์ประเภทดังกล่าวต่อจากพีเอ็มเพื่อไปให้ลูกค้าของตนเช่าต่อ
    ได้แก่ บริษัท อิมแพ็ค พรีเซ็นเตชั่น จำกัด และบริษัท AV Group จำกัด เป็นต้น

-   บริษัทผู้ให้บริการบริหารการจัดงาน (Event Organizer) และเอเยนซี่โฆษณา ได้แก่ บริษัท
    ซีเอ็ม ออร์กาไนเซอร์ จำกัด (มหาชน) บริษัท แม่น้ำร้อยสาย จำกัด และบริษัท เจเอสแอล
    จำกัด เป็นต้น

-   หน่วยงานทั้งภาครัฐและภาคเอกชนซึ่งต้องการจัดกิจกรรมการแสดงของตนเอง เช่น บริษัท
    แอมเวย์ (ประเทศไทย) จำกัด บริษัท ไมโครซอฟท์ (ประเทศไทย) จำกัด บริษัท ซัมซุง
    อิเล็กทรอนิกส์ จำกัด บริษัท โอสถสภา จำกัด สำนักเทศบาลกรุงเทพมหานคร
    องค์การสื่อสารมวลชนแห่งประเทศไทย (อสมท.) สำนักปฏิรูประบบสาธารณสุขไทย
    และการท่องเที่ยวแห่งประเทศไทย เป็นต้น

 3.2.2.3 สภาวะการแข่งขันในธุรกิจให้เช่าอุปกรณ์สำหรับการจัดการแสดงและการนำเสนอและ ศักยภาพในการแข่งขันของพีเอ็ม

หากพิจารณาธุรกิจให้เช่าอุปกรณ์สำหรับการนำเสนอในประเทศไทยแล้วจะพบว่าธุรกิจให้เช่า อุปกรณ์
มีอยู่จำนวนมาก แต่เมื่อคำนึงถึงความต้องการใช้อุปกรณ์ดังกล่าวแล้ว ธุรกิจให้เช่าอุปกรณ์ในประเทศ
ไทยยัง ไม่สามารถตอบสนองความต้องการได้เพียงพอ เนื่องจากอุปกรณ์ที่มีความทันสมัย
และสามารถใช้งานได้ ตามที่ลูกค้าต้องการมีอยู่อย่างจำกัด
ผู้ประกอบการบางรายมีอุปกรณ์เพื่อสนับสนุนธุรกิจที่เกี่ยวข้องกับธุรกิจของ ตน
ในขณะที่ผู้ประกอบการบางรายถึงแม้จะมีอุปกรณ์อยู่เป็นจำนวนไม่น้อย แต่อุปกรณ์ดังกล่าวก็ล้าสมัย
และไม่ เป็นที่ต้องการของลูกค้า
หากพิจารณาเฉพาะผู้ประกอบธุรกิจที่ให้เช่าอุปกรณ์ที่มีคุณภาพแบบครบวงจรและเป็น
ที่ยอมรับของลูกค้าและคนในวงการแล้ว
จะพบว่าการแข่งขันระหว่างกิจการผู้ให้เช่าอุปกรณ์ยังอยู่ในระดับที่ต่ำ

เพื่อดำรงความสามารถในการแข่งขัน พีเอ็มได้ตระหนักถึงความสำคัญในการจัดให้มีอุปกรณ์ที่มี
ความทันสมัย ตรงกับความต้องการของลูกค้า และทันต่อการเปลี่ยนแปลงทางเทคโนโลยี
โดยพีเอ็มได้จัดให้มี อุปกรณ์ใหม่ๆ ตามความต้องการของลูกค้าอย่างต่อเนื่อง
และมีหน่วยงานที่ทำหน้าที่ในการจัดเก็บและรักษา
อุปกรณ์ให้อยู่ในสภาพที่จะใช้งานได้ตลอดเวลารวมทั้งการจัดให้มีบุคลากรที่มีความรู้และทักษะในการให้บริการ
เกี่ยวกับอุปกรณ์ให้แก่ลูกค้า ซึ่งจะทำให้พีเอ็มสามารถรักษาความสามารถในการแข่งขันได้เป็นอย่างดี
ในปัจจุบัน
พีเอ็มจึงได้รับการยอมรับจากทั้งลูกค้าของบริษัทเองและบริษัทคู่แข่งขันว่าเป็นบริษัทผู้ให้บริการเช่า
อุปกรณ์ สำหรับการจัดการแสดงและการนำเสนอทั้งอุปกรณ์ประเภทภาพ (Pro Image)
อุปกรณ์ประเภทแสง (Pro Lighting) อุปกรณ์ประเภทเสียง (Pro Audio)
และอุปกรณ์ประเภทเอฟเฟคท์ (Pro Effect) ที่มี คุณภาพและทันสมัย
ชั้นแนวหน้าบริษัทหนึ่งในวงการ

23

3.2.3 การจัดหาอุปกรณ์และบริการ

  ----------- ---------------------------------------------------------------------------
  1. อุปกรณ์    พีเอ็มมีนโยบายในการจัดหาผลิตภัณฑ์ที่มีคุณภาพและตรงกับความต้องการของลูกค้าในราคาที่เหมาะสม
              อุปกรณ์สำหรับการนำเสนอที่ให้เช่าทั้งหมดเป็นอุปกรณ์ที่นำเข้าจากต่างประเทศ
              เนื่องจากเป็นสินค้าที่มีคุณภาพดีและมีมาตรฐาน
              การจัดซื้ออุปกรณ์โดยส่วนใหญ่จะจัดซื้อโดยการติดต่อกับบริษัทผู้ผลิตอุปกรณ์ที่อยู่ในต่างประเทศ เช่น
              ในประเทศญี่ปุ่น สหรัฐอเมริกา ฝรั่งเศส และเบลเยี่ยม
              ในบางครั้งพีเอ็มจะสั่งซื้ออุปกรณ์โดยการติดต่อกับตัวแทนจำหน่ายของผู้ผลิตอุปกรณ์ซึ่งอยู่ในประเทศไทย

  2. บุคลากร   เนื่องจากบุคลากรเป็นส่วนสำคัญอย่างหนึ่งในการประกอบธุรกิจให้เช่าอุปกรณ์
              พีเอ็มจึงมีนโยบายให้การฝึกอบรมให้พนักงานมีทักษะและความชำนาญในการใช้อุปกรณ์และเครื่องมือ
              และเก็บรักษาอุปกรณ์ดังกล่าว
  ----------- ---------------------------------------------------------------------------

3.3 ธุรกิจให้บริการผลิตสื่อสำหรับการนำเสนอ (Presentation Media)

3.3.1 ลักษณะของผลิตภัณฑ์หรือบริการ

  ปัจจุบันธุรกิจให้บริการผลิตสื่อสำหรับการนำเสนออยู่ภายใต้การดำเนินงานของบริษัท ดิอายส์
  จำกัด (“ดิอายส์”) ซึ่งเป็นบริษัทย่อยที่บริษัทฯถือหุ้นอยู่ในสัดส่วนร้อยละ 99.945
  ของทุนจดทะเบียนที่ชำระแล้วของ บริษัทดังกล่าว
  ดิอายส์ให้บริการที่เกี่ยวกับการผลิตสื่อสำหรับการนำเสนอสำหรับการจัดกิจกรรมการแสดงและ
  การนำเสนอแบบครบวงจร
  โดยครอบคลุมตั้งแต่การให้คำแนะนำและคำปรึกษาเกี่ยวกับการเลือกชนิดของสื่อที่
  เหมาะสมกับงานนำเสนอแต่ละประเภท การเลือกชนิดของอุปกรณ์ที่เหมาะสมสำหรับการนำเสนอ
  การออกแบบ สื่อสำหรับการนำเสนอ
  และการดูแลงานทางด้านการติดตั้งอุปกรณ์สำหรับการนำเสนอทั้งภาพ แสง เสียงและ เอฟเฟค
  ดิอายส์ให้บริการผลิตสื่อสำหรับการนำเสนอสำหรับการแนะนำและเปิดตัวสินค้าเพื่อทำให้
  กลุ่มเป้าหมายของสินค้าเกิดความเข้าใจและการรับรู้เกี่ยวกับตัวสินค้าได้มากขึ้น
  และสื่อสำหรับการนำเสนอ
  สำหรับการแนะนำและประชาสัมพันธ์องค์การเพื่อก่อให้เกิดภาพพจน์ที่ดีต่อตัวองค์การ
  สื่อสำหรับการนำเสนอที่ ผลิตขึ้นจะถูกนำไปใช้ทั้งในกิจกรรมการจัดแสดงสินค้าและนิทรรศการ
  กิจกรรมการตลาดและการส่งเสริมการ ขาย กิจกรรมบันเทิงสาธารณะ
  และกิจกรรมการประชุมในระดับนานาชาติ

24

  ปัจจุบัน ดิอายส์ให้บริการผลิตสื่อสำหรับการนำเสนออยู่ 4 ประเภท คือ

  - สื่อประเภทมัลติมิเดีย (Multimedia) ซึ่งเป็นการใช้สื่อทางภาพและเสียงที่หลากหลายทั้งจาก
  Slide Projector, Video Projector, Computer Graphic, Midi Sequencer,
  Light, Sound and Laser Effect ระบบไฟฟ้าต่างๆ รวมไปถึงพลุ และน้ำพุด้วยระบบ
  Synchronize จากการทำงานที่ควบคุมจากจุดเดียว โดยใช้ Datation Trax
  เพื่อนำเสนอเรื่องราวให้น่าตื่นเต้นและสร้างความประทับใจให้แก่ผู้ชม

- สื่อประเภทวีดีโอ (Video Presentation)
ซึ่งดิอายส์จะให้บริการออกแบบและผลิตสื่อวีดีโอโดยการนำ เทคนิค ในการผลิตที่ทันสมัยเช่น
Matrox Speed Laser มาใช้เพื่อทำให้งานที่ผลิตได้มีความสวยงามและ คมชัด

- สื่อประเภทคอมพิวเตอร์กราฟฟิก (Computer Graphic)
ซึ่งเป็นรูปแบบใหม่ของสื่อสำหรับการนำเสนอซึ่ง จะจัดทำด้วยระบบ Interactive Computer
และ มีการนำโปรแกรมคอมพิวเตอร์กราฟฟิกเช่น 3-d max, 3-d studio, Illustration
และ Photoshop มาใช้เพื่อให้งานที่ผลิตได้มีความสวยงาม และน่าตื่นตาตื่นใจ

- การให้บริการประเภทระบบมัลติวิดีโอ (Multivideo System)
ซึ่งดิอายส์ให้บริการออกแบบแนวคิดในการ นำเสนอตัวสินค้า/บริการ
ออกแบบและตกแต่งบริเวณที่จะถ่ายทำ จัดหาอุปกรณ์สำหรับการถ่ายทำ
เครื่องมือและอุปกรณ์ประกอบการถ่ายทำ และบริการถ่ายทำ

3.3.2 การตลาดและภาวะการแข่งขัน

  3.3.2.1 นโยบายและการกำหนดราคา

ดิอายส์มีนโยบายในการกำหนดราคาการให้บริการผลิตสื่อสำหรับการนำเสนอที่เป็นมาตรฐาน และ
สามารถแข่งขันกับคู่แข่งขันได้ โดยกำหนดระดับราคาจากต้นทุนของการผลิตสื่อแต่ละประเภท
บวกกำไรหรือผล ผลตอบแทนในระดับที่เหมาะสม

 3.3.2.2 ลูกค้าและกลุ่มลูกค้าเป้าหมาย

-   บริษัทผู้ให้บริการบริหารการจัดงาน (Event Organizer) และเอเยนซี่โฆษณา
    ซึ่งไม่มีหน่วยงานภายในของตนทำหน้าที่จัดทำสื่อสำหรับการนำเสนอ ได้แก่ บริษัท ซีเอ็ม
    ออร์กาไนเซอร์ จำกัด(มหาชน) บริษัท เจเอสแอล จำกัด บริษัท ปิโก ประเทศไทย
    จำกัด(มหาชน) เป็นต้น

    -   หน่วยงานทั้งภาครัฐและภาคเอกชนซึ่งต้องการจัดกิจกรรมเพื่อประชาสัมพันธ์หน่วยงานของตน
        และจำเป็นต้องใช้สื่อสำหรับการนำเสนอ เช่น บริษัท การบินไทย จำกัด (มหาชน)
        บริษัท ชินแซทเทลไลท์ จำกัด (มหาชน) บริษัท โซนี่ ไทย จำกัด บริษัท ซีเมนส์ จำกัด
        บริษัท ไซโก้ เอปสัน คอร์เปอเรชั่น บริษัท แอมเวย์ (ประเทศไทย) จำกัด
        กองทุนบำเหน็จบำนาญข้าราชการ และบริษัท โมโตโรล่า (ประเทศไทย) จำกัด เป็นต้น

25

 3.3.2.3 สภาวะการแข่งขันในธุรกิจให้บริการจัดทำสื่อสำหรับการนำเสนอและศักยภาพในการ แข่งขันของดิอายส์

หากพิจารณาธุรกิจผู้ให้บริการจัดทำสื่อสำหรับการนำเสนอในประเทศไทย จะพบว่ามี
ผู้ประกอบการอยู่เป็นจำนวนมาก
แต่ผู้ประกอบการโดยส่วนใหญ่จะมีความชำนาญในการจัดทำสื่อสำหรับการ
นำเสนออยู่เพียงประเภทเดียว หรือสองประเภทเท่านั้น มีผู้ประกอบการเพียงไม่ที่ราย
ซึ่งรวมถึงดิอายส์ด้วย ที่ สามารถให้บริการจัดทำสื่อสำหรับการนำเสนอได้แบบครบวงจร
มีการเจาะกลุ่มเป้าหมายหลายกลุ่ม มีการ ดำเนิน กิจการที่เป็นระบบ
และได้รับการยอมรับอย่างกว้างขวางจากคนในวงการ

เพื่อดำรงความสามารถในการแข่งขัน ดิอายส์ได้ให้ความสำคัญในการจัดให้มีบริการจัดทำสื่อ
สำหรับการนำเสนอแบบครบวงจรทั้งสื่อประเภทวีดีโอ สื่อประเภทมัลติมีเดีย
สื่อประเภทคอมพิวเตอร์กราฟฟิก และสื่อประเภทมัลติวิดีโอ ซึ่งตรงกับความต้องการของลูกค้า
และทันต่อการเปลี่ยนแปลงทางเทคโนโลยี ในราคา ที่เหมาะสม นอกจากนี้
ดิอายส์ยังจัดให้มีการฝึกอบรมพนักงานของบริษัทอย่างต่อเนื่องเพื่อให้เข้าใจและตามทัน
เทคโนโลยีที่เกี่ยวข้องกับการจัดทำสื่อสำหรับการนำเสนอซึ่งมีการเปลี่ยนแปลงที่ค่อนข้างเร็ว
ด้วยการให้บริการที่ เน้นคุณภาพ ความคิดสร้างสรรค์
และแนวคิดในการนำเสนอที่แปลกใหม่แต่ตรงกับวัตถุประสงค์ของลูกค้า พร้อม
กับคิดราคาในการให้บริการในอัตราที่แข่งขันได้ ที่ผ่านมา
ดิอายส์จึงได้รับการยอมรับจากทั้งลูกค้าของบริษัทฯเอง
และบริษัทคู่แข่งขันว่าเป็นหนึ่งในบริษัทผู้ให้บริการจัดทำสื่อสำหรับการนำเสนอชั้นนำบริษัทหนึ่งในวงการ

3.3.3 การจัดหาผลิตภัณฑ์หรือบริการ

  ----------------------------------- ---------------------------------------------------------------------------
  1.                                  ดิอายส์มีนโยบายในการจัดหาเครื่องมือ และอุปกรณ์ที่ใช้ในการจัดทำสื่อสำหรับการนำเสนอ เช่น
  อุปกรณ์ที่ใช้ในการจัดทำสื่อสำหรับการนำเสนอ   โปรแกรมคอมพิวเตอร์กราฟฟิก อุปกรณ์สำหรับการถ่ายทำวีดีโอ
                                      และอุปกรณ์สำหรับการถ่ายภาพที่มีคุณภาพดีและตรงกับความต้องการใช้งาน
                                      โดยดิอายส์จะมีการสั่งซื้อเครื่องมือและอุปกรณ์ที่จำเป็นจากทั้งแหล่งภายในประเทศและนอกประเทศ

  2. บุคลากร                           เนื่องจากบุคลากรเป็นส่วนที่สำคัญอย่างหนึ่งในการประกอบธุรกิจให้บริการจัดทำสื่อสำหรับการนำเสนอ
                                      ดิอายส์จึงมีนโยบายให้การฝึกอบรมพนักงานให้มีทักษะและความชำนาญในการใช้อุปกรณ์ และเครื่องมือ
  ----------------------------------- ---------------------------------------------------------------------------

26

3.4 ธุรกิจให้บริการออกแบบ ตกแต่งประกอบ ก่อสร้าง งานโครงสร้างสำหรับงานแสดงสินค้า
หรืองาน นิทรรศการ(Booth &Stage Design and Construction)

1.  ลักษณะของผลิตภัณฑ์หรือบริการ

  ธุรกิจการให้บริการออกแบบ ตกแต่งประกอบ ก่อสร้างงานโครงสร้างสำหรับงานแสดงสินค้า
  หรืองานนิทรรศการ (Booth & Stage Design and Construction)
  อยู่ภายใต้การดำเนินงานของ บริษัท ซี-เม็กซ์ เอ็กซิบิชั่น จำกัด (ซี-เม็กซ์)
  ซึ่งเป็นบริษัทย่อยที่บริษัทฯ ถือหุ้นในสัดส่วนร้อยละ 90.00 ของทุนจดทะเบียนที่ชำระแล้ว

  ซี-เม็กซ์ให้บริการเกี่ยวกับการออกแบบ ก่อสร้าง ตกแต่ง
  งานโครงสร้างที่ใช้ในการจัดงานแสดงตามประเภทการให้บริการของการรับบริหารจัดงานทั้ง 4
  ประเภท โดยมีลูกค้าทั้งในและนอกประเทศ

  งานโครงสร้างที่ ซี-เม็กซ์ ให้บริการในปัจจุบันได้แก่

-   เวทีการแสดง (Stage)

-   บูธแสดงสินค้า (Booth)

-   ฉาก (Backdrop)

-   พื้น (Floor)

3.4.2 การตลาดและภาวะแข่งขัน

3.4.2.1 นโยบายการกำหนดราคา

ซี-เม็กซ์มีนโยบายในการกำหนดราคาในการออกแบบ
ก่อสร้างงานโครงสร้างโดยการประมาณการราคา ค่าวัสดุ
และค่าแรงงานซึ่งจะรวมถึงค่าแรงงานทั้งในส่วนของการก่อสร้าง การติดตั้ง และ
การรื้อถอนและบวก ด้วยผลตอบแทนในระดับที่เหมาะสมอ้างอิงตามมาตรฐานที่ใช้กันโดยทั่วไป
ซึ่งราคาของงานโครงสร้างจะผัน แปรไปตามความยากง่าย และรายละเอียดของงาน

3.4.2.2 ลูกค้า และกลุ่มลูกค้าเป้าหมาย

-   บริษัทผู้ให้บริการบริหารการจัดงาน (Event Organizer) ซึ่งไม่มีหน่วยงานภายใน
    หรือบริษัทย่อยที่ทำหน้าที่ก่อสร้างงานโครงสร้าง เช่น บริษัท ซีเอ็ม ออร์กาไนเซอร์
    จำกัด(มหาชน) และบริษัทที่ทำงานทางด้าน Event Organizer ชั้นนำทั่วไป

-   หน่วยงานทั้งภาครัฐและภาคเอกชนซึ่งต้องการจัดกิจกรรมเพื่อประชาสัมพันธ์หน่วยงานของตน

3.4.2.3 สภาวะการแข่งขันในธุรกิจการออกแบบ ก่อสร้างงานโครงสร้าง และศักยภาพในการ
แข่งขันของซี-เม็กซ์

ในธุรกิจการออกแบบ ก่อสร้างงานโครงสร้างสำหรับการจัดงานแสดง จะพบว่ามีผู้ประกอบการ
เป็นจำนวนมาก ตั้งแต่ผู้ประกอบการรายใหญ่ไ ปถึงผู้ประกอบการรายเล็กซึ่งเป็นส่วนใหญ่ของธุรกิจนี้
ในการรับ งานโครงสร้างหากเป็นงานที่มี scale ใหญ่ จะมีผู้ประกอบการที่มีศักยภาพในการรับงาน
และมีฝีมือเป็นที่ยอมรับ ในคุณภาพงานเพียงไม่กี่ราย การแข่งขันในธุรกิจจะเน้นที่คุณภาพงาน
และความปลอดภัยในการจัดงานแสดง

27

เป็นสำคัญ ซึ่งหากได้รับการยอมรับจากลูกค้า ก็จะมีโอกาสได้รับงานอย่างต่อเนื่อง ดังนั้นซี-เม็กซ์
ในฐานะที่เป็นผู้

ประกอบการรายใหม่ในธุรกิจนี้
จึงมีเป้าหมายในการก้าวไปสู่การเป็นผู้ประกอบการรายใหญ่ทางด้านงาน โครงสร้าง
ด้วยนโยบายในการควบคุมคุณภาพของงานโครงสร้าง และความปลอดภัยในการจัดงานแสดงโดยใน
ช่วงแรกลูกค้าส่วนใหญ่ของซี-เม็กซ์ คือบริษัท ซีเอ็ม ออร์กาไนเซอร์ จำกัด(มหาชน)

3.4.3 การจัดหาผลิตภัณฑ์หรือบริการ

+----------------+-----------------------------------------------------+
| 1. วัสดุอุปกรณ์ที่ใช้ | ซี-เม็กซ์มีนโยบายในการจัดหาเครื่องมือ                       |
|                | และอุปกรณ์ที่ใช้ใ                                        |
| ในการจัดทำ      | นการจัดทำงานโครงสร้างทั้งจากแหล่งภายในประเทศและนอกประเทศ |
|                | โดยวัสดุอุปกรณ์หลายชนิดสามารถนำกลับมาหมุนเวียนใช้ได้อีก เช่น พื้น |
| โครงสร้าง       | เป็นต้น                                               |
+----------------+-----------------------------------------------------+
| 2. บุคลากร      | บุคลากรถือเป็นส่วนที่สำคัญในธุรกิจการจัดท                     |
|                | ำโครงสร้างเนื่องจากเป็นงานที่ต้องใช้ฝีมือและความชำนาญเฉพาะทาง |
|                | โดยซี-เม็กซ์ใช้นโยบายในการคัดเลือกผ                       |
|                | ู้รับเหมาที่มีความเชี่ยวชาญและประสบการณ์ในการจัดทำงานโครงสร้าง |
|                | และควบคุมการทำงานโดย                                 |
|                | พนักงานของบริษัทที่มีประสบการณ์โดยตรงในธุรกิจการจัดทำโครงสร้าง |
+----------------+-----------------------------------------------------+

3.5 ธุรกิจการดำเนินการจัดประกวดร้องเพลงคาราโอเกะ(Karaoke Contest)

3.5.1 ลักษณะของผลิตภัณฑ์และบริการ

ธุรกิจการดำเนินการจัดประกวดร้องเพลงคาราโอเกะ (Karaoke Contest)
อยู่ภายใต้การดำเนินงาน ของ บริษัท ซีเอ็มโอ-เคดับเบิ้ลยูซีพี จำกัด (ซีเอ็มโอ-เคดับเบิ้ลยูซีพี)
ซึ่งเป็นบริษัทย่อยที่บริษัทฯ ถือหุ้นในสัดส่วน ร้อยละ 49.96
ของทุนจดทะเบียนที่ชำระแล้วของบริษัทดังกล่าว ซีเอ็มโอ-เคดับเบิ้ลยูซีพี เป็นผู้ดำเนินการ
จัดการประกวดร้องเพลงคาราโอเกะ ภายใต้ชื่อ “Thailand Karaoke World
Championship” ซึ่งบริษัทฯ ได้สิทธิ์ ในการจัดประกวดในประเทศไทยเป็นระยะเวลา 3 ปี ในปี
2549 2550 และ 2551 โดยในการจัดประกวดจะทำ
การคัดเลือกผู้สมัครจากทุกภูมิภาคของประเทศ
และทำการแข่งขันจนได้ผู้ชนะของประเทศไทยเพื่อส่งไปประกวด ในระดับโลกในงาน “Karaoke
World Championship” โดยการจัดประกวดจะเน้นที่การจัดกิจกรรมภาคพื้น สนาม(On-ground
Activity) โดยมีการใช้สื่อทางด้านโทรทัศน์เสริมในการประชาสัมพันธ์

สำหรับรายได้จากการจัดประกวดจะมีรายได้หลักจากการสนับสนุนของผู้ประกอบการ(Sponsorship)

รวมถึงรายได้จากการนำผู้เข้าประกวดไปใช้ในการจัดกิจกรรมต่างๆ ของลูกค้าในอนาคต

28

3.5.2 การตลาดและภาวะแข่งขัน

3.5.2.1 นโยบายการกำหนดราคา

ในการกำหนดราคาของการให้การสนับสนุน(Sponsorship)
จะกำหนดราคาโดยการเปรียบเทียบสิทธิ ประโยชน์ที่ลูกค้าจะได้รับจากการเป็นผู้สนับสนุน
กับต้นทุนในการดำเนินงานการประกวดของบริษัทในแต่ละปี
และพิจารณาเปรียบเทียบกับราคาของธุรกิจประเภทการประกวดร้องเพลงประเภทอื่นๆ
ที่มีลักษณะใกล้เคียงกัน เช่น โครงการ UBC Academy Fantasia โครงการ The Star
ค้นฟ้าคว้าดาว เป็นต้น

3.5.2.2 ลูกค้า และ กลุ่มเป้าหมาย

-   กลุ่มธุรกิจเอกชน

กลุ่มธุรกิจในภาคเอกชนที่นิยมการจัดกิจกรรมทางการตลาด เพื่อสร้างการรับรู้ของผู้บริโภค
กลุ่มเป้าหมาย

-   กลุ่มบริษัทตัวแทนโฆษณา

บริษัทตัวแทนโฆษณาที่ลูกค้าในความดูแลมีความต้องการใช้การจัดกิจกรรมทางการตลาดเพื่อ
สร้างการรับรู้ของผู้บริโภคกลุ่มเป้าหมาย

3.5.3 สภาวะการแข่งขันในธุรกิจการดำเนินการจัดประกวดร้องเพลงคาราโอเกะ(Karaoke
Contest) และศักยภาพในการแข่งขันของซีเอ็มโอ-เคดับเบิ้ลยูซีพี

ในปัจจุบัน การจัดการประกวดร้องเพลงได้รับความนิยมเป็นอย่างมาก
ดังจะเห็นได้จากการเกิดขึ้นของ การจัดประกวดต่างๆ ที่ดำเนินการประกวดอย่างต่อเนื่องมาหลายปี
และได้รับความนิยมเป็นอย่างมาก เช่น โครงการ UBC Academy Fantasia ปี2 โครงการ The
Star ค้นฟ้าคว้าดาว ปี3 ซึ่งการจัดประกวดในโครงการ
ดังกล่าวเป็นการนำเสนอการจัดประกวดร้องเพลงในรูปแบบของรายการ Reality TV
ซึ่งเป็นรูปแบบหนึ่งของ รายการโทรทัศน์ที่ได้รับความนิยมในปัจจุบัน

ซีเอ็มโอ-เคดับเบิ้ลยูซีพี ในฐานะผู้ประกอบการรายใหม่ในธุรกิจ
จึงได้ใช้นโยบายในการแข่งขันโดยการ สร้างความแตกต่าง(Differentiation) และ
ใช้จุดแข็งในการนำความเชี่ยวชาญในการจัดกิจกรรมการแสดงมา
ผนวกเข้ากับการจัดประกวดร้องเพลง โดยเน้นที่การจัดกิจกรรมภาคสนาม (On-ground
Activity) ซึ่งสามารถ
ปรับเปลี่ยนรูปแบบการจัดกิจกรรมให้ตรงกับความต้องการของผู้ให้การสนับสนุน(Sponsor)
ได้อย่างคล่องตัวกว่า รายการโทรทัศน์

29